VENDIM
Nr.131, datë 24.12.2014

PËRRINOVIMIN E LICENCËS SË SHOQËRISË “AXPO ALBANIA” SHA NË AKTIVITETIN E FURNIZUESIT TË KUALIFIKUAR TË ENERGJISË ELEKTRIKE

Në mbështetje të neneve 3, pika 31; 8, pika 2, germa “a”; 9, dhe nenit 45, pika 3,dhe 48, pika 2, të ligjit nr. 9072, datë 22.5.2003, “Për sektorin e energjisë elektrike”, të ndryshuar, neneve 4, pika 1,germa “f”; 5, pika 1,germa “f”; nenit 16 të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, të miratuar me vendimin e Bordit të Komisionerëve nr. 108, datë 9.9.2008, nenit 18, pika 1, germa “a”, të “Rregullave të praktikës dhe procedurave të ERE-s”, miratuar me vendimin e Bordit të Komisionerëve nr. 21, datë 18.3.2009, të ndryshuar, Bordi i Komisionerëve i Entit Rregullator të Energjisë(ERE), në mbledhjen e tij të datës24.12.2014, pasishqyrtoi aplikimin e shoqërisë “AXPO Albania” sh.a., për rinovimin e licencës së furnizuesit të kualifikuar të energjisë elektrike dhe relacionin e Drejtorisë së Licencimit e Monitorimit të Tregut dhe Drejtorisë Juridike dhe Mbrojtjes së Konsumatorit, 
konstatoi se:
Aplikimi i shoqërisë “AXPO Albania” sh.a., plotëson tërësisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë: 
- Formati i aplikimit (neni 9, pikat 1,2 dhe 3) është paraqitur dhe plotësuar tërësisht. 
- Dokumentacioni teknik (neni 9, pika 4.9,germat “a”, “b” dhe “c”) është paraqitur dhe plotësuar tërësisht.
Për gjithë sa më sipër, Bordi i Komisionerëve të ERE-s 
VENDOSI:

1. Rinovimin e licencës shoqërisë “AXPO Albania” sh.a., për kryerjen e aktivitetit të furnizuesit të kualifikuar të energjisë elektrike, miratuar me vendimin e Bordit të Komisionerëve të ERE-s nr. 102, datë 21.12.2009 për një afat 5-vjeçar.

2. Ngarkohet Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të Komisionerëvetë ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

